Buat 1 alinea dalam bahasa Rejang dengan unsur deskriptif.

Dalên moi Kabupten keme do o amên bêl o sêati jijai Kabupaten do o amên stom lok blisisak harus bêdan kilêak kêrno dalên o titik. Jak jijai Kabupaten uyo dalênnê bi agok lai sapêi stom dê paling lai bae bi nam mlitas. Uku gi tingêt nyên waktau uku gi titik amên lok lalau moi kota do o mot stom sapêi têngêak bilai baru ade, jijai amên lok moi kota do o itê mêstai têmalêm amên coa o itê coa nam belek kêrno coa si stom dê min itê moi sadêi tê igai, adenê pueng mênnê, do oba lok coa lok itê mêstai têmalêm. Amên utuk jarak kuni sadêi keme moi kota o coa si uak igê sêbênêanê ade kêkiro num puluak kilometer, kêrno waktau o cuma ade duai buwêak staom dê masuk jijai agok saro itê lok moi ipê-ipê. Amên kêmliak uyo do o tip menit jam staom bi mlitas do igai jak dalên bi baês ngen lai kulo utuk moi kota Kabupaten bêl o do o cuma lêbiak ku ang dêjam bi sapêi.